Joel Harkimo

Joel Harkimo (s. 5. maaliskuuta 1990) on suomalainen poliitikko ja mediapersoona. Hän on ollut Helsingin kaupunginvaltuuston jäsen vuodesta 2017 lähtien.

 Ura 
Harkimo on Hjallis Harkimon ja Leena Harkimon esikoispoika. Koulutukseltaan Harkimo on ylioppilas ja hän on suorittanut opintoja myös Hanken Svenska handelshögskolanissa. Harkimo on toiminut aiemmin Helsingin Jokereiden tapahtumakoordinaattorina.

Harkimo valittiin Helsingin kaupunginvaltuustoon vuonna 2017 kokoomuksen edustajana, josta hän siirtyi Liike Nytiin helmikuussa 2019. Saman kevään eduskuntavaaleissa Harkimo oli Liike Nytin ehdokkaana Helsingin vaalipiirissä saaden 3955 ääntä ja jäi alle 500 äänen päähän valinnasta vertausluvuin laskettuna.

Kuntavaaleissa 2021 Harkimo keräsi 1 572 ääntä ja uusi paikkansa Helsingin kaupunginvaltuustossa.Isä, poika ja isän veli: kolme Harkimoa rynni valtuustoihin – neljäs Harkimo jäi rannalle Vuoden 2023 eduskuntavaaleissa hänen äänimääränsä oli 2 223, joka ei riittänyt valituksi tulemiseen.Joel Harkimo harmittelee vaalitulostaan: ”Eteenpäin sanoi Juti”

Jokerien Edustusjoukkueen uudeksi taustayhtiöksi perustettiin vuonna 2022 Team Jokerit Oy, joka seuraavana vuonna asetettiin konkurssiin. Yhtiön omisti yksin Joel Harkimo.

Harkimo on tehnyt Sulamispiste-nimistä podcastia, jossa vieraili suomalaisia julkisuuden henkilöitä.

 Yksityiselämä 
Harkimon serkku on malli Amanda Harkimo. Joel Harkimo seurusteli Janni Hussin kanssa vuodesta 2018 ja he kihlautuivat syyskuussa 2021, avioituivat kesällä 2023Janni Hussi ja Joel Harkimo menivät naimisiin ja erosivat kesällä 2025. Harkimo ilmoitti helmikuussa 2024 aikovansa purjehtia yksin maapallon ympäri. Alun perin hän kertoi osallistuvansa vuonna 2026 käynnistyvään Golden Globe Raceen, mutta kesäkuussa 2025 hän kertoi tähtäävänsä vuonna 2027 käynnistyvään Global Solo Challengeen.

 Lähteet 

Luokka:Kansallisen Kokoomuksen poliitikot
Luokka:Liike Nytin poliitikot
Luokka:Nykyiset Helsingin kaupunginvaltuutetut
Luokka:Suomalaiset televisioalan henkilöt
Luokka:Vuonna 1990 syntyneet
Luokka:Elävät henkilöt